จุดสุดเสียวไทยแลนด์

จุดสุดเสียวไทยแลนด์ หรือ จุดสุดเสียว Thailand เป็นรายการโทรทัศน์ประเภทเกมโชว์กลางแจ้ง โดยซื้อลิขสิทธิ์รูปแบบส่วนหนึ่งของรายการ "Muhan Dojeon" () () ซึ่งเป็นลิขสิทธิ์ของบริษัท Munhwa Broadcasting Corporation (MBC) จากประเทศเกาหลีใต้ นำมาทำเป็นรูปแบบรายการของประเทศไทย ผลิตรายการโดย บริษัท แฮฟเอกู๊ดดรีม เอช กรุ๊ป จำกัด เริ่มออกอากาศครั้งแรกในวันที่ 2 มิถุนายน พ.ศ. 2559 โดยออกอากาศทุกวันอาทิตย์ เวลา 16.30 - 16.55 น. ทางช่อง 9 เอ็มคอต เอชดี ดำเนินรายการโดย วรชาติ ธรรมวิจินต์ (พล่ากุ้ง)

ภายหลัง ในปี พ.ศ. 2562 รายการนี้ถูกจำหน่ายลิขสิทธิ์ให้เวิร์คพอยท์ เอ็นเทอร์เทนเมนท์ ผลิตแทน ในชื่อรายการ Infinite Challenge Thailand ซุปตาร์ท้าแข่ง

 ระยะเวลาในการออกอากาศ 
 สถานีโทรทัศน์ที่ออกอากาศ วัน เวลา ระยะเวลา สถานีโทรทัศน์ช่อง 9 เอ็มคอตเอชดี วันพฤหัสบดี 20.10 - 21.00 น. 2 มิถุนายน พ.ศ. 2559 - 1 กันยายน พ.ศ. 2559 วันอาทิตย์ 15.30 - 15.55 น. 2 ตุลาคม พ.ศ. 2559 - 29 มกราคม พ.ศ. 2560 16.30 - 16.55 น. 5 กุมภาพันธ์ พ.ศ. 2560 - 30 เมษายน พ.ศ. 2560
 ผู้ดำเนินรายการ 
 ชื่อ - นามสกุล ชื่อเล่น ระยะเวลา ชวลิต ศรีมั่นคงธรรม ดีเจเชาเชา 2 มิถุนายน พ.ศ. 2559 - 7 กรกฎาคม พ.ศ. 2559 วรชาติ ธรรมวิจินต์ ดีเจพล่ากุ้ง 14 กรกฎาคม พ.ศ. 2559 - 30 เมษายน พ.ศ. 2560
 รูปแบบและกติกาของรายการ 
ทางรายการจะให้ผู้เข้าแข่งขันทั้ง 8 คน (ในฤดูกาลที่ 2 เปลี่ยนแปลงเป็น 4 คน) มาแข่งขันในภารกิจต่าง ๆ ที่ทางรายการจัดเตรียมไว้ให้ โดยจะต้องปฏิบัติภารกิจบนเครื่องเล่นชนิดต่าง ๆ ในสวนสนุกเพื่อท้าทายความหวาดเสียว และจะต้องปฏิบัติภารกิจให้สำเร็จพร้อมกันไปด้วย โดยลักษณะในการแข่งขันจะเป็นการแข่งขันแบบพบกันทั้งหมด และจะคัดเลือกผู้เข้าแข่งขันเพื่อเข้าไปสู่รอบถัดไปตามเงื่อนไขในภารกิจต่าง ๆ จากทางรายการ ซึ่งจะมีภารกิจให้ทำการแข่งขันประมาณ 3 - 4 ภารกิจ (ต่อหนึ่งการออกอากาศ) โดยอาจจะแยกให้แข่งขันเป็นคู่หรือเป็นกลุ่มในภารกิจละประมาณ 2 - 3 รอบการแข่งขัน ผู้เข้าแข่งขันคนใดที่เป็นผู้ชนะหลังจากการแข่งขันในภารกิจสุดท้ายเสร็จสิ้นเพียงคนเดียว จะได้เป็น "สุดยอดผู้พิชิตความเสียว" ประจำสัปดาห์ที่ออกอากาศ และมีสิทธิ์ได้เข้าไปแข่งขันในรอบชิงชนะเลิศโดยมีผู้เข้าแข่งขันจำนวน 12 คน (ในฤดูกาลที่ 1) มาทำการแข่งขัน เพื่อชิงเงินรางวัลมูลค่า 200,000 บาท จากทางรายการ

 อ้างอิง 

 แหล่งข้อมูลอื่น 


หมวดหมู่:รายการโทรทัศน์ช่อง 9 เอ็มคอตเอชดี
หมวดหมู่:รายการโทรทัศน์โดยแฮฟเอกู๊ดดรีม เอช กรุ๊ป
หมวดหมู่:รายการโทรทัศน์ไทยที่สร้างจากรายการโทรทัศน์เกาหลีใต้
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2559
หมวดหมู่:เกมโชว์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2560